Anykščių technologijos mokykla
55°31′17″ š. pl. 25°5′1″ r. ilg.﻿ / ﻿55.52139°š. pl. 25.08361°r. ilg.﻿ / 55.52139; 25.08361 Anykščių technologijos mokykla – valstybinė profesinio mokymo įstaiga, įsikūrusi Ažupiečių g. 2, Anykščiuose. Įstaigos kodas – 190803793. Mokyklos steigėja – LR švietimo ir mokslo ministerija. Dėstoma lietuvių kalba. Mokykla vykdo profesinio (pirminio ir tęstinio) mokymo programas, kartu vykdoma ir vidurinio ugdymo programa, todėl įgyjama ne tik profesija, bet ir vidurinis išsilavinimas. Rengiami tarptautinių vežimų vairuotojai-ekspeditoriai, virėjai, staliai, automobilių remontininkai, technikos priežiūros verslo darbuotojai, viešbučio darbuotojai, biuro sekretoriai. Šalia mokyklos veikia baseinas „Bangenis“. 2011 m. buvo atlikta mokyklos mokomojo komplekso, bendrabučio bei valgyklos energetikos ūkio renovacija.